Ministru kabineta rīkojuma projekta

**„Par dzīvokļa īpašumu Nr.1, Nr.2, Nr.3, Nr.4, Nr.5, Nr.6, Nr.7 un Nr.8 Mazā Augļu ielā 1, Siguldā, Siguldas novadā, nodošanu privatizācijai”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | **Ministru kabineta rīkojuma projekta** “Par dzīvokļa īpašumu Nr.1, Nr.2, Nr.3, Nr.4, Nr.5, Nr.6, Nr.7 un Nr.8 Mazā Augļu ielā 1, Siguldā, Siguldas novadā, nodošanu privatizācijai” (turpmāk – Rīkojuma projekts) **mērķis ir nodot privatizācijai** dzīvokļa īpašumus Nr.1, Nr.2, Nr.3, Nr.4, Nr.5, Nr.6, Nr.7 un Nr.8 Mazā Augļu ielā 1, Siguldā, Siguldas novadā, **likumā** „Par valsts un pašvaldību dzīvojamo māju privatizāciju” (turpmāk – Privatizācijas likums) **noteiktajā kārtībā.**  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Privatizācijas likuma 74. panta pirmā, trešā, ceturtā daļa un pārejas noteikumu 30.1 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projektā ietvertajiem nekustamajiem īpašumiem**  Īpašuma tiesības uz nekustamo īpašumu Mazā Augļu ielā 1, Siguldā, Siguldas novadā (kadastra Nr.8015 004 0014) (turpmāk – Nekustamais īpašums), 2014. gada 29. janvārī nostiprinātas Siguldas pilsētas zemesgrāmatas nodalījumā Nr.100000529669 uz akciju sabiedrības “Latvenergo” (turpmāk – Latvenergo) vārda.  Atbilstoši Siguldas pilsētas zemesgrāmatas nodalījumā Nr.100000529669 esošai informācijai Nekustamā īpašuma sastāvā ietilpst dzīvojamā māja (būves kadastra apzīmējums 8015 004 0446 001) (turpmāk – Dzīvojamā māja) un zemes vienība (kadastra apzīmējums 8015 004 0029) (turpmāk – Zemesgabals).  Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) datiem Dzīvojamās mājas ekspluatācija uzsākta 1969. gadā. Dzīvojamās mājas lietderīgā platība ir 597,8 m2, no kuriem 397,9 m2 aizņem astoņi dzīvokļi un 199,9 m2 –nedzīvojamās (biroja) telpas.  Privatizācijas likuma 74. panta ceturtā daļa paredz, ja dzīvojamā mājā esošs dzīvoklis, mākslinieka darbnīca vai neapdzīvojamā telpa ir nodota īpašumā līdz dzīvojamās mājas privatizācijai, šāda dzīvojamā māja nododama privatizācijai šajā likumā noteiktajā kārtībā.  Privatizācijas likuma 73.7 panta pirmajā daļā noteikts, ka, pamatojoties uz dzīvojamo māju privatizācijas komisijas pieņemto lēmumu un dokumentu, kas apliecina, ka ir izdarīta samaksa par dzīvokļa nodošanu īpašumā līdz dzīvojamās mājas privatizācijai, Valsts zemes dienests izsniedz īrniekam apliecību par īpašuma tiesībām uz dzīvokli līdz dzīvojamās mājas privatizācijai.  Saskaņā ar Privatizācijas likuma 73.9 panta trešo daļu ikviens, kas darījuma noslēgšanas vai mantošanas rezultātā ieguvis īpašumā dzīvokli, mākslinieka darbnīcu vai neapdzīvojamo telpu līdz dzīvojamās mājas privatizācijai, atzīstams par dzīvokļa, mākslinieka darbnīcas vai neapdzīvojamās telpas īpašnieku, ja viņš ir reģistrēts Kadastra reģistrā.  Atbilstoši Valsts zemes dienesta Rīgas reģionālās nodaļas 2011. gada 20. oktobra vēstulē Nr. 2-07-R/3631 minētajam īpašumā līdz dzīvojamās mājas privatizācijai nodoti sekojoši Nekustamā īpašuma dzīvokļi:  1) Nr.1, kadastra numurs 80153040013, pamatojoties uz Centrālās dzīvojamo māju privatizācijas komisijas (turpmāk – CDzMPK) 1998. gada 8. decembra lēmumu Nr. 24 (prot. nr. 24-2), 1999. gada 20. janvārī NĪVKIS īpašuma tiesības reģistrētas uz fiziskas personas vārda;  2) Nr.2, kadastra numurs 80153040007, pamatojoties uz CDzMPK 1998. gada 24. februāra lēmumu Nr. 4 (prot. Nr. 4-1), 1998. gada 11. martā NĪVKIS īpašuma tiesības reģistrētas uz fiziskas personas vārda;  3) Nr.3, kadastra numurs 80153040010, pamatojoties uz CDzMPK 1998. gada 9. jūnija lēmumu Nr. 11 (prot. Nr.11-2), 1998. gada 8. jūlijā NĪVKIS īpašuma tiesības reģistrētas uz fiziskas personas vārda;  4) Nr.4, kadastra numurs 80153040005, pamatojoties uz CDzMPK 1997. gada 7. oktobra lēmumu Nr.19 (prot. Nr.19-1), 1998. gada 8. jūlijā NĪVKIS īpašuma tiesības reģistrētas uz Egila Grigorjeva vārda. Pamatojoties uz 1998. gada 31. jūlija pirkuma līgumu, kas apliecināts pie zvērinātas notāres Lūcijas Kreiles, kas iereģistrēts aktu un apliecinājumu reģistrā ar Nr. 3436, 1998. gada 6. oktobrī NĪVKIS darījuma rezultātā iegūtās īpašuma tiesības reģistrētas uz fiziskas personas vārda;  5) Nr.5, kadastra numurs 80153040015, pamatojoties uz CDzMPK 1999. gada 23. marta lēmumu Nr. 6-dz/p (prot.nr.6-2), 1999. gada 14. aprīlī NĪVKIS īpašuma tiesības reģistrētas uz fiziskas personas vārda;  6) Nr.6, kadastra numurs 80153040009, pamatojoties uz CDzMPK 1998. gada 24. marta lēmumu Nr. 6 (prot. Nr. 6-1), 1998. gada 29. aprīlī NĪVKIS īpašuma tiesības reģistrētas uz fiziskas personas vārda;  7) Nr.7, kadastra numurs 80153040016, pamatojoties uz CDzMPK 1999. gada 9. marta lēmumu Nr. 5-dz/p (prot. Nr. 5-2), 1999. gada 19. maijā NĪVKIS īpašuma tiesības reģistrētas uz fiziskas personas vārda;  8) Nr.8, kadastra numurs 80153040012, pamatojoties uz CDzMPK 1998. gada 8. decembra lēmumu Nr. 24 (prot. Nr. 24-2), 1999. gada 20. janvārī NĪVKIS īpašuma tiesības reģistrētas uz fiziskas personas vārda.  Latvenergo 2014. gada 8. maija vēstulē Nr. 01VD00-17/2239 informēja, ka Dzīvojamā māja no 1969. gada 1. janvāra ir Latvenergo pamatlīdzekļu uzskaitē. Pamatojoties uz Ministru kabineta 1993. gada 30. decembra rīkojumu Nr. 174 „Par valsts uzņēmuma „Latvenergo” pārveidošanu par valsts akciju sabiedrību” (turpmāk – Rīkojums Nr. 174) valsts uzņēmums saskaņā ar 1992. gada 7. jūlija likumu „Par valsts un pašvaldību uzņēmumu pārveidošanu statūtsabiedrībās” pārveidots par valsts akciju sabiedrību. Ar Rīkojumu Nr. 174 apstiprināto valsts akciju sabiedrības statūtu 1.19. punktā noteikts, ka pārveidojamā valsts uzņēmuma manta pilnībā pāriet sabiedrībai ar tās reģistrēšanas brīdi Uzņēmumu reģistrā, savukārt 2.2. punktā noteikts, ka sabiedrības pamatkapitālu veido pārveidojamā valsts uzņēmuma manta. Pēc stāvokļa uz Rīkojuma Nr. 174 pieņemšanas brīdi un arī turpmāk Dzīvojamā māja bija valsts uzņēmuma manta, kas ir iekļauta akciju sabiedrības pamatkapitālā.  Privatizācijas likuma 74. panta otrā daļā noteikts, ka dzīvojamās mājas, kas iekļautas valsts kapitālsabiedrību pamatkapitālā, privatizējamas likumā noteiktajā kārtībā pēc tam, kad tās ir izslēgtas no valsts kapitālsabiedrības pamatkapitāla.  Latvenergo ar 2014. gada 5. augusta valdes lēmumu Nr. 162/36 nolēma izslēgt no kapitālsabiedrības pamatkapitāla un nodot Privatizācijas aģentūrai:  1) pamatlīdzekli Nr. 2061634 „dzīvojamās ēkas daļa Mazā Augļu ielā 1, Siguldā, Siguldas novadā”, tas ir, Dzīvojamā mājā ar kadastra apzīmējumu 8015 004 0446 001 esošās dzīvojamas telpas ar kopējo platību 397,9 m2 un 3979/5978 kopīpašuma domājamās daļas no būves;  2) pamatlīdzekli Nr. 2208114 „zeme Mazā Augļu ielā 1, Siguldā, Siguldas novadā”.  Dzīvojamā mājā esošā neapdzīvojamo biroja telpu grupa Nr. 1A ar kadastra apzīmējumu 8015 004 0446 001 001, 199,9 m2 ir nepieciešamas Latvenergo funkciju nodrošināšanai un paliek Latvenergo īpašumā.  Atbilstoši Latvenergo 2018. gada 22. marta vēstulē Nr. 01VD00-11/904 minētajam, lai privatizācijai nododamais nekustamais īpašums atbilstu Privatizācijas likuma 7. panta piektās un sestās daļas prasībām, Siguldas novada pašvaldības domes būvvalde 2018. gada 9. janvārī pieņēma lēmumu “Par zemes ierīcības projekta apstiprināšanu īpašumu ar adresi Mazā Augļu ielā 1, Siguldā, Siguldas novadā, un Augļu ielā 2, Siguldā, Siguldas novadā, sadalei un robežu pārkārtošanai un par būvvaldes 2017. gada 5. decembra lēmuma Nr. 49, 8.§ atcelšanu”, kas paredzēja no zemes vienības ar kadastra apzīmējumu 8015 004 0012 Mazā Augļu ielā 1, Siguldā, Siguldas novadā, atdalīt sarkanajās līnijās esošo zemes vienības daļu un grozīt savstarpējo robežu ar zemes vienību, kadastra apzīmējums 8015 004 0011, Augļu ielā 2, Siguldā, Siguldas novadā, tā, lai Latvenergo piederošā katlu māja, kadastra apzīmējums 8015 004 0446 007, neatrastos uz privatizācijai nododamās zemes vienības.  Atbilstoši Siguldas pilsētas zemesgrāmatas nodalījumā Nr. 100000529669 esošai informācijai nekustamais īpašums Mazā Augļu iela 1, Siguldā, Siguldas novadā, pēc zemes vienības daļas atdalīšanas un robežu pārkārtošanas sastāv no dzīvojamās mājas (būves kadastra apzīmējums 8015 004 0446 001) un zemes vienības (zemes vienības kadastra apzīmējums 8015 004 0029).  Privatizācijas likuma 7. panta otrajā daļā noteikts, ja daudzdzīvokļu māja pilnībā vai daļēji atrodas uz valsts vai pašvaldības īpašumā esošas zemes, privatizācijas objekts ir dzīvojamā mājā esošs dzīvoklis (kopējā dzīvokļa domājamā daļa), neapdzīvojamā telpa vai mākslinieka darbnīca kopā ar attiecīgu kopīpašumā esošu dzīvojamās mājas domājamo daļu un valsts vai pašvaldības īpašumā esošā zemes gabala domājamo daļu, izņemot šā panta pirmajā daļā minētos gadījumus.  Ievērojot, ka Dzīvojamā mājā esošie dzīvokļa īpašumi nodoti īpašumā līdz dzīvojamās mājas privatizācijai, un to, ka Dzīvojamās mājā esošie dzīvokļa īpašumi ir izslēgti no kapitālsabiedrības pamatkapitāla, kā arī, lai aizsargātu to Dzīvojamā mājā esošo dzīvokļa īpašumu īpašnieku tiesības pabeigt dzīvojamo telpu privatizāciju, kuras ir ieguvušas dzīvokļa īpašumus īpašumā līdz dzīvojamās mājas privatizācijai, Privatizācijas aģentūra ir sagatavojusi Rīkojuma projektu.  Rīkojuma projekts paredz nodot privatizācijai Dzīvojamā mājā esošos astoņus dzīvokļa īpašumus, kuri nodoti fiziskām personām īpašumā līdz dzīvojamās mājas privatizācijai: Nr.1 (telpu grupas kadastra apzīmējums 8015 004 0446 001 002), Nr.2 (telpu grupas kadastra apzīmējums 8015 004 0446 001 003), Nr.3 (telpu grupas kadastra apzīmējums 8015 004 0446 001 004), Nr.4 (telpu grupas kadastra apzīmējums 8015 004 0446 001 005), Nr. 5 (telpu grupas kadastra apzīmējums 8015 004 0446 001 006), Nr.6 (telpu grupas kadastra apzīmējums 8015 004 0446 001 007), Nr.7 (telpu grupas kadastra apzīmējums 8015 004 0446 001 008) un Nr. 8 (telpu grupas kadastra apzīmējums 8015 004 0446 001 009) Mazā Augļu ielā 1, Siguldā, Siguldas novadā, tajā skaitā attiecīgās kopīpašuma domājamās daļas no dzīvojamās mājas (būves kadastra apzīmējums 8015 004 0446 001) un zemes vienības (zemes vienības kadastra apzīmējums 8015 004 0029).  **II Turpmākā rīcība**  Saskaņā ar Zemesgrāmatu likuma 1. pantu nekustamo īpašumu ierakstīšana un lietu tiesību nostiprināšana ir obligāta.  Ministru kabineta 1999. gada 19. janvāra noteikumu Nr. 20 “Dzīvojamās mājas privatizācijai nepieciešamo dokumentu sagatavošanas noteikumi” (turpmāk – Noteikumi Nr. 20) 11. punktā noteikts, ka valsts īpašuma tiesības pirms dzīvojamās mājas privatizācijas nostiprināmas zemesgrāmatā.  Saskaņā ar Noteikumu Nr. 20 13. punktu, nododot valsts dzīvojamo māju privatizācijai Privatizācijas aģentūrai, Ministru kabinets nosaka, uz kā vārda zemesgrāmatā nostiprināmas īpašuma tiesības uz attiecīgo privatizējamo dzīvojamo māju vai dzīvojamo māju kopā ar zemi.  No Privatizācijas likuma pārejas noteikumu 30.1 punkta izriet, ka privatizācijai var tikt nodotas ne tikai dzīvojamās mājas, bet arī to domājamās daļas un dzīvokļu īpašumi.  Privatizācijas likuma 73.9 panta astotajā daļā noteikts, ka pēc dzīvojamās mājas privatizācijas uzsākšanas dzīvokļa, mākslinieka darbnīcas vai neapdzīvojamās telpas īpašniekam jānoslēdz šā likuma 40. pantā minētais pirkuma līgums paziņojumā par pirkuma līguma slēgšanu norādītajā termiņā.  Saskaņā ar Privatizācijas likuma 41. panta otro daļu pirkuma līgumu ar personu, kura dzīvokli, mākslinieka darbnīcu vai neapdzīvojamo telpu ieguvusi īpašumā līdz dzīvojamās mājas privatizācijai, privatizācijas komisija slēdz, pamatojoties uz apliecību par īpašuma tiesībām uz dzīvokli, mākslinieka darbnīcu vai neapdzīvojamo telpu līdz dzīvojamās mājas privatizācijai vai Valsts zemes dienesta izziņu.  Lai ievērotu Rīkojuma projekta 1. punktā minēto dzīvokļa īpašumu īpašnieku tiesības pabeigt dzīvojamo telpu privatizāciju, noslēdzot dzīvokļa īpašumu pirkuma līgumus, un, ņemot vērā, ka valsts dzīvojamo māju, to domājamo daļu un dzīvokļa īpašumu privatizāciju veic Privatizācijas aģentūra, īpašuma tiesības uz Rīkojuma projekta 1. punktā minētajiem dzīvokļa īpašumiem zemesgrāmatā nostiprināmas valstij Privatizācijas aģentūras personā. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Rīkojuma projekts** attiecināms uz fiziskām personām, kurām īpašumā līdz dzīvojamās mājas privatizācijai nodoti Nekustamā īpašuma dzīvokļi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (euro) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018.  gadam | izmaiņas, salīdzinot ar vidēja termiņa budžeta ietvaru 2018.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | 0 | 0 | 0 | 0 |
| 3.1. valsts pamatbudžets | 0 | Nav precīzi aprēķināms | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs A. Ašeradens**

**Vīza:**

**Valsts sekretārs Ē. Eglītis**

#### Reitere 67013087, Vita.Reitere@em.gov.lv